*169. számú előterjesztés*

Bátaszék Város Önkormányzat Képviselő-testületének 2024. október 15-én

16 órakor megtartandó ülésére

*Döntés a IV. háziorvosi körzet további működtetéséről*

|  |
| --- |
| **Előterjesztő:** dr. Bozsolik Róbert polgármester  **Készítette**: dr. Firle-Paksi Anna aljegyző  **Törvényességi ellenőrzést végezte:** Takaróné dr. Mihó Beatrix  mb. hatósági irodavezető  **Tárgyalja:**  Szociális Bizottság 2024.10.14.  Pénzügyi és Gazdasági Bizottság 2024.10.15. |

**Tisztelt Képviselő-testület!**

2021. január 1-jétől Bátaszék Város Önkormányzata működteti a Bátaszék IV. háziorvosi körzetet. Így, 2021 évtől Bátaszék Város Önkormányzatának (továbbiakban: önkormányzat) kell gondoskodnia arról, hogy a feladat-ellátást helyettes orvossal biztosítsa. A körzethez tartozó ápolót az önkormányzat foglalkoztatja egészségügyi szolgálati jogviszonyban, és vele kapcsolatban felelősségbiztosítást is kötött.

Bátaszék Város Önkormányzata rendelkezik jogerős működési engedéllyel annak érdekében, hogy a Nemzeti Egészségbiztosítási Alapkezelő (NEAK) általi finanszírozás folyamatos legyen.

A NEAK finanszírozást az önkormányzat kapja meg közvetlenül, amiből a körzet feladatait ellátó helyettes orvos megbízási díját, az asszisztens bérét és a rendelő fenntartását (rendelő közüzemi díjait, takarításának költségeit, valamint a praxis működtetésével kapcsolatos teljes gyógyszer- és kötszerköltséget, eszközök pótlásának, javításának díját, a körzet működtetéséhez szükséges informatikai szolgáltatásokat és eszközöket) biztosítja.

A folyamatos feladat-ellátást önkormányzatunk jelenleg dr. Szabó Péter helyettes orvossal megbízási szerződés keretében biztosítja. Javaslatot tennénk arra, hogy a feladat-ellátást 2024. november 1. napjától Dr. Galambos Éva belgyógyász szakorvos egészségügyi szolgálati jogviszonyban történő alkalmazásával biztosítsa önkormányzatunk. A doktornő teljes munkaidőben (napi 8, heti 40 órában) elvállalná a feladatot, ami a rendelési idő jelentős emelésével járna együtt: a jelenlegi heti 9 órás rendelési idő heti 24 órára növekedne (a rendelési időpontok pontos egyeztetése folyamatban van). A doktornő foglalkoztatása nem csak a körzethez tartozó mintegy 1600 fő biztosított egészségügyi alapellátáshoz jutását könnyítené meg, hanem önkormányzatunk az alkalmazott orvos bérének 60,70, akár 80 %-át is kitevő bértámogatásban részesülhetne.

A Doktornővel folytatott előzetes egyeztetésre tekintettel javasoljuk - az egészségügyi szolgálati jogviszonyról szóló 2020. évi C. törvény (a továbbiakban: Eszjtv.) 12. §-a alapján, a törvény hatálya alá tartozó - egészségügyi szolgáltatók közötti áthelyezést. Áthelyezés esetén a Doktornő szolgálati jogviszony megszűnik az eredeti egészségügyi szolgáltatónál (Tolna Vármegyei Balassa János Kórház), és ezzel párhuzamosan egy új jogviszony keletkezik egy másik szolgáltatónál (Bátaszék Város Önkormányzata). Ez a megszüntetés fenntartja a munkavégzés folytonosságát, mivel az Eszjtv. 12. § (3) bekezdése kiemeli, hogy úgy kell tekinteni a korábbi jogviszonyt, mintha azt az új munkáltatónál töltötte volna az egészségügyi szolgálati jogviszonyban álló. Ez a rendelkezés előnyös a szolgálati jogviszonyban álló számára. Az Eszjtv. 3. § (4) bekezdése értelmében nem lehet próbaidőt kikötni az áthelyezés esetén. Az egészségügyi szolgálati jogviszonyról szóló 2020. évi C. törvény végrehajtásáról szóló 528/2020. (XI. 28.) Korm. rendelet 9. §-a alapján az egészségügyi szolgálati munkaszerződés minden esetben háromoldalú megállapodás, amelynek tartalmaznia kell az Eszjtv. 12. § (2) bekezdésében meghatározott feltételeket (új munkakör, munkahely, illetmény, és az áthelyezés időpontja). (2.sz. határozati javaslat)

A helyettesítő orvos személyében és foglalkoztatásának módjában, valamint a rendelési időben - a fenti döntések értelmében - bekövetkező változás miatt az önkormányzatunknak szükséges hatályos működési engedélyét és finanszírozási szerződését módosítani. (3.sz. határozati javaslat)

Amennyiben a Képviselő-testület Dr. Galambos Évát egészségügyi szolgálati jogviszony keretében alkalmazni kívánja, szükséges megszüntetni Dr. Szabó Péter megbízási szerződését. Doktor Úrral lefolytatott egyeztetések alapján a megbízási szerződés közös megegyezéssel történő megszüntetésére teszünk javaslatot. (1.sz. határozati javaslat)

A fentiekre tekintettel javasoljuk az alábbi határozati javaslatok elfogadását:

**1.sz. H a t á r o z a t i j a v a s l a t:**

**Bátaszék, IV. háziorvosi körzetben történő helyettesítésre vonatkozó megbízási szerződés közös megegyezéssel történő megszüntetésére**

Bátaszék Város Önkormányzatának Képviselő-testülete

1. Bátaszék Város Önkormányzata és Dr. Szabó Péter között a Bátaszék, IV. számú körzet háziorvosi helyettesítés tárgyában, 2022. január 1. napjától határozatlan időre megkötött megbízási szerződést közös megegyezéssel 2024. október 31. napjával megszünteti;
2. felhatalmazza a polgármestert a megbízási szerződés közös megegyezéssel történő megszüntetésének aláírására.

*Határidő:* 2024. október 18.

*Felelős:* dr. Bozsolik Róbert polgármester

(b) pontban foglaltak végrehajtásáért)

*A határozatról értesül:* TMK Járási Hivatal Népegészségügyi Osztálya

NEAK

Dr. Szabó Péter

Bátaszéki KÖH Pénzügyi Iroda

Irattár

**2.sz. H a t á r o z a t i j a v a s l a t:**

**Dr. Galambos Éva egészségügyi szolgálati jogviszonyban történő foglalkoztatására**

Bátaszék Város Önkormányzata Képviselő-testülete – mint a Bátaszék IV. háziorvosi körzet egészségügyi szolgáltatója

1. az egészségügyi szolgálati jogviszonyról szóló 2020. évi C. törvény (a továbbiakban: Eszjtv.), valamint a munka törvénykönyvéről szóló 2012. évi I. törvény 42. § (1) bekezdésében foglaltak alapján Dr. Galambos Éva belgyógyász szakorvossal, 2024. november 1. napjától, teljes munkaidőben, határozatlan időre, az Eszjtv. szerint meghatározott illetmény alkalmazásával, egészségügyi szolgálati jogviszonyt létesít;
2. felkéri a város polgármesterét, hogy az Eszjtv. 12. §-ára tekintettel kezdeményezze Dr. Galambos Éva áthelyezését a következő feltételekkel:
3. egészségügyi szolgálati jogviszonyban álló személy új munkaköre: orvos
4. munkahelye: Bátaszék Város Önkormányzata IV. háziorvosi körzet, 7140 Bátaszék, Kossuth utca 54.
5. illetménye: Eszjtv. 1. melléklet, 9. sor, (1.868.567 Ft)
6. áthelyezés időpontja: 2024. november 1.
7. felkéri a Bátaszéki Közös Önkormányzati Hivatalt, hogy gondoskodjon a szolgálati jogviszony létesítéséhez szükséges egészégügyi szolgálati munkaszerződés elkészítéséről,
8. felhatalmazza a polgármestert a 2.,3. pontban foglalt dokumentum, az áthelyezéssel kapcsolatos háromoldalú megállapodás aláírására, valamint a kapcsolódó jognyilatkozatok megtételére.

*Határidő:* 2024. október 18.

*Felelős:* dr. Firle-Paksi Anna aljegyző

(3. pontban foglaltak végrehajtásáért)

dr. Bozsolik Róbert polgármester

( 2., 4. pontban foglaltak végrehajtásáért)

*A határozatról értesül:* TMK Járási Hivatal Népegészségügyi Osztálya

NEAK

Dr. Galambos Éva

Bátaszéki KÖH Pénzügyi Iroda

Irattár

**3.sz. H a t á r o z a t i j a v a s l a t:**

**Működési engedély és finanszírozási szerződés módosítására**

1. Bátaszék Város Önkormányzata Képviselő-testülete - mint a Bátaszék IV. háziorvosi körzet egészségügyi szolgáltatója - a IV. háziorvosi körzet praxisának további működtetése érdekében 2021. január 1. napjától hatályos egészségügyi szolgáltatásra jogosító működési engedélyt, valamint a Nemzeti Egészségbiztosítási Alapkezelővel kötött finanszírozási szerződést módosítani kívánja az új helyettes háziorvos alkalmazása és a rendelés időtartamának növekedése okán.

*Határidő:* 2024. október 31.

*Felelős:* dr. Firle-Paksi Anna aljegyző

(a határozat megküldéséért)

*A határozatról értesül:* TMK Járási Hivatal Népegészségügyi Osztálya

NEAK

Bátaszéki KÖH pénzügyi iroda

Irattár